Manastiri i Hogevankut

Manastiri mesjetar i Hogevankut (armenisht: Հոգեվանք; i përkthyer si Hogevank ose Hokevank) ndodhet pranë fshatit Sarnagbur (Սառնաղբյուր), në provincën Shirak të Armenisë.  Njihet edhe si Karmir vank (Կարմիր վանք) ose Xoragiugi vank (Ձորագյուղի վանք). 

Kisha e Shën Karapetit (Սբ. Կարապետ), e përfunduar në vitin 1205, është pjesa kryesore e manastirit. Sipas një mbishkrimi në pjesën e sipërm të hyrjes nga ana veriore, kisha fillimisht është quajtur Shën Stefanos (Սբ. Ստեփանոս).

Faltorja ka dy hyrje nga ana perëndimore dhe veriore. Në anën lindore ndodhet altari gjysmërrethor, me vargje të harkuara e të vendosura në kënd të drejtë. Kupola e kishës ka formë cilindrike.  Për shkak të  tërmetit në vitin 1939 kupola u shkatërrua dhe u restaurua në vitin 1980. Fillimisht, kisha u ndërtua me shtuf të kuq të lëmuar. Megjithatë gjatë restaurimit janë përdorur edhe shtufa kafe dhe të zeza. Në muret e jashtme ka mbishkrime. 

Kisha karakterizohet nga shenja përkujtimore të gdhendura të punuara gjatë shekujve IV dhe V, si dhe pjesë të shumta të thyera të kaçkarit (gurë kryq armen) të shekullit të 13-të. Për shkak se janë të vjetër, mbishkrimet janë të palexueshme.

Nga ana veriore e kishës së Shën Karapetit, shihen muret e shembur të një kisheje të shekullit të 5-të dhe një faltore e shekullit VII me katër cepa. 

 Galeria 

 Referime 

Kategoria:Koordinatat në Wikidata
Kategoria:Artikuj nga CEE Spring 2024